ต้องการสอบถามถึงการทำงานของยาคุมชนิดแผงแบบ 28 วันค่ะ ในกรณีที่เรารับประทานยาคุมชนิดนี้ สามารถมีเพศสัมพันธ์แบบไม่ใส่ถุงยางอนามัยได้ตลอดใช่หรือไม่คะ หรือว่าต้องมีช่วงที่เซฟเซกส์เพื่อป้องกันการปฏิสนธิของไข่ร่วมด้วยคะ ขอบค่ะ
สวัสดีค่ะ ilynwptกลไกการทำงานของยาคุมชนิดแผงแบบ 28 วัน คือการยับยั้งการตกไข่ค่ะ โดยหากได้กินครบทั้ง 28 เม็ด หรือก็คือ 21 เม็ดแรกที่มีฮอร์โมนอยู่นั้น จะไม่มีการตกไข่ และเมื่อไม่มีการตกไข่ก็จะไม่ทำให้เกิดการตั้งครรภ์ดังนั้นหากได้กินยาอย่างต่อเนื่องทุกวันจนหมดแผงยานั้น สามารถมีเพศสัมพันธ์แบบไม่ใส่ถุงยางอนามัยได้ตลอด โอกาสตั้งครรภ์มีได้น้อยกว่า 1% แต่หากจะต้องการป้องกันเพิ่มไปอีกชั้นด้วยการใส่ถุงยางอนามัยก็สามารถทำได้ค่ะ